नीमकाथाना में शोरूम का ताला तोड़ घुसे चोर, कार कंप्यूटर चुरा ले गए
कोटपूतलीरोड पर स्थित जामू ऑटोमोबाइल्स शोरूम के ताले तोड़कर चोर एक स्विफ्ट डिजायर कार, कम्प्यूटर, इलेक्ट्रॉनिक गलैंडर ले गए। चोरों ने आॅफिस के काउंटर से गाड़ियों की चाबियां भी निकाली। सभी चाबी काउंटर भी रख गए। शोरूम में रास्ते के बीच खड़ी गाड़ियों को बाहर निकाला।
इसके बाद अंतिम कतार में खड़ी स्विफ्ट डिजायर गाड़ी को निकाला। चोरों ने बाद में शोरूम से निकाली गई गाड़ियों को उसी जगह खड़ा कर दिया। शुक्रवार सुबह कर्मचारी ऑफिस पहुंचे तो चोरी का खुलासा हुआ। डीएसपी कुशाल सिंह ने मौके पर पहुंचकर जायजा लिया। कंपनी मैनेजर शशिकांत सैन ने बताया कि गुरुवार रात सभी गाड़ियों को शोरूम में लगाकर ताला बंद कर घर गए थे। चोर दीवार फांदकर शोरूम में घुसे। यहां रखे गलैंडर से शोरूम के पीछे वर्कशॉप का ताला काटा। वर्कशॉप में खड़ी नई पुरानी गाड़ियों को बाहर निकाला, फिर नई स्विफ्ट डिजायर ले गए। आफिस में काउंटर के ताले तोड़कर गाड़ियों की चाबियां निकाली गई। गाड़ियों की चाबी काउंटर की दराज से मिली। लौटते समय दरवाजा बंद कर सामान ले गए।
पुलिस काे शक : नौकरी छोड़ चुके कर्मचारी हो सकते हैं
वारदातके बाद पुलिस कई आधार पर जांच कर रही है। प्राथमिक तौर पर सामने रहा है कि कंपनी के किसी पूर्व कर्मचारी के शामिल होने की संभावना भी है। पुलिस ने कंपनी मैनेजर शशिकांत सैन से भी पुराने वर्करों की जानकारी ली है। फिलहाल पुलिस को कोई सुराग नहीं मिला है। गाड़ियों में छांटनी के बाद चोरी करने के मामले से पुलिस भी हैरान है। सीआई राजीव राहड़ ने बताया कि कंपनी प्रतिनिधियों को पूर्व में भी रात के समय चौकीदार रखने की सलाह दी थी।
नीमकाथाना. शोरूम के वर्कशॉप से यहां खड़ी नई स्विफ्ट डिजायर गाडी हुई चोरी।
hin_Deva hin_Deva hin_Deva hin_Deva hin_Deva hin_Deva